
A V  I  Z   C O M U N

asupra proiectului de Lege pentru aprobarea Ordonanţei de urgenţă a Guvernului nr. 32/2006 cu privire la

 rectificarea bugetului de stat pe anul 2006

În conformitate cu prevederile art. 9 din Regulamentul şedinţelor comune ale Camerei Deputaţilor şi Senatului, Comisia pentru privatizare din Senat şi Comisia pentru politică economică, reformă şi privatizare din Camera Deputaţilor au fost sesizate ( cu adresa nr. PLx 418 din 3 mai 2006) spre dezbatere şi avizare cu proiectul de Lege pentru aprobarea Ordonanţei de urgenţă a Guvernului nr. 32/2006 cu privire la rectificarea bugetului de stat pe anul 2006.
  
Proiectul de lege a fost examinat în şedinţa din 16 mai 2006.

La dezbateri, din partea Comisiei de privatizare din Senat au participat 8 senatori din totalul de 11 membri, iar din partea Comisiei pentru politică economică, reformă şi privatizare din Camera Deputaţilor au fost prezenţi 23 deputaţi, din totalul de 24 membri. 


În urma dezbaterilor, membrii Comisiilor reunite au avizat favorabil proiectul de Lege pentru aprobarea Ordonanţei de urgenţă a Guvernului nr. 32/2006 cu privire la rectificarea bugetului de stat pe anul 2006, cu  unanimitate de  voturi, în forma prezentată.

